গুৱাহাটী লন টেনিছ সন্থা (GLTA)ই মঙলবাৰে আয়োজন কৰা পুলিন দাস স্মাৰক মুকলি প্ৰাইজ মানি ক্ৰীড়া কুইজ প্ৰতিযোগিতাত গুৱাহাটীৰ কমল মেধি আৰু মৃদুল ৰাম কলিতাই ১ম স্থান দখল কৰিছে।
প্ৰয়াত ক্ৰীড়া সাংবাদিক পুলিন দাসৰ স্মৃতিত ২য় বৰ্ষৰ বাবে আয়োজিত এই প্ৰতিযোগিতাখনত গুৱাহাটীৰে বিশ্বজিৎ শৰ্মা আৰু ৰক্তিম ৰঞ্জন ডেকাই ২য় স্থান পোৱাৰ বিপৰীতে ৩য় স্থান দখল কৰিছে দীপজ্যোতি ডেকা আৰু চন্দন দুৱৰাই।
প্ৰথম ৩টা স্থান অধিকাৰ কৰা প্ৰতিযোগীসকলক ক্ৰমে ১০ হাজাৰ, ৭ হাজাৰ আৰু ৫ হাজাৰ টকাকৈ ধন আগবঢ়োৱা হ'ব।
গুৱাহাটীৰ কুমাৰ ভাস্কৰ নাট্য মন্দিৰত অনুষ্ঠিত হোৱা প্ৰতিযোগিতাখন পৰিচালনা কৰিছিল দীপাংকৰ কৌশিক, দিলীপ কুমাৰ শৰ্মা আৰু চয়ন্তন শইকীয়াই।
অনুষ্ঠানটোত বহুকেইগৰাকী জ্যেষ্ঠ ক্ৰীড়া সাংবাদিক আৰু সংগঠক উপস্থিত আছিল।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
